Felhívás

Tisztelt Erdőlátogatók!

A **Baráti Vadásztársaság**, mint vadgazdálkodó a Kisalföldi Erdőgazdasággal, mint erdőgazdálkodóval egyetértésben az erdő és a vadállomány megvédése továbbá az erdőgazdálkodás és a vadgazdálkodás zavartalanságának biztosítása miatt a **Baráti Vadásztársaság vadászterületein az erdőlátogatást** az alábbiak szerint részben

**korlátozza**.

A Baráti Vadásztársaság vadászterületein lévő erdőben és a külterületi vadászterületeken való tartózkodást, erdőlátogatást

**2023. augusztus 21. napjától, 60 nap időtartamra**

a hivatalos **napnyugtát megelőző egy óra időtartamtól másnap a** hivatalos **napkeltét követő egy óra időtartamig** kérjük mellőzni!

**Tilos** továbbá az erdőben:

- az erdei életközösségben, az erdő talajában és az erdészeti és vadászati létesítményekben, berendezésekben kárt okozni,

- a rendeltetésszerű erdő és vadgazdálkodási tevékenységet zavarni,

- quaddal, terep-motorkerékpárral, segédmotoros kerékpárral, valamint motorkerékpárral közlekedni,

- ebet és más háziálatot az erdőben és a vadászterületeken szabadon engedni.

A tilalmat megszegőkkel szemben a Baráti Vadásztársaság és a Kisalföldi Erdőgazdaság eljárást indít, mely súlyos **pénzbírság**gal záródhat!

Megértésüket és együttműködésüket köszönjük!

A fenti felhívás a vad védelméről, a vadgazdálkodásról, valamint a vadászatról szóló 1996. évi LV. törvényben, továbbá az erdőről, az erdő védelméről és az erdőgazdálkodásról szóló 2009. évi XXXVII. törvényben leírtak alapján került kifüggesztésre. Mind ezek nem érintik a jogszerű mezőgazdasági gazdálkodással, az erdőgazdálkodással és a vadgazdálkodással összefüggő tevékenységeket.

Pintér József Zoltán sk

 *titkár*

 Baráti Vadásztársaság